שר החינוך, נפתלי בנט, שובץ במקום הראשון בדירוג השרים השנתי לתשע”ה שפרסם ערוץ הכנסת במסגרת התכנית ״המשחק המרכזי״, בו דורג תפקודם של כל חברי הכנסת ושרי הממשלה המכהנים.
במקום השני שר התחבורה ישראל כץ ובמקום השלישי שרת המשפטים איילת שקד ושר האוצר משה כחלון.
שר החינוך נפתלי בנט דורג במקום הראשון בשקלול הסופי של “המשחק המרכזי – הדירוג” עם ציון של 5.4 (מתוך 10 נקודות). במקום השני מבין חברי הממשלה נמצא שר התחבורה ישראל כץ עם ציון 5.3. במקום השלישי נמצאים שניים: שרת המשפטים איילת שקד ושר האוצר משה כחלון (ציון 5).
התכנית “המשחק המרכזי” עם אטילה שומפלבי מציגה הערב את תוצאות הדירוג לשנת תשע”ה. הדירוג הסופי כולל את נתוני סקר פאנלס פוליטיקס (הציבור), ניתוח ההופעות והאזכורים בתקשורת בישראל (“יפעת”) וכן את הדירוג של צוות הפרשנים הפוליטיים הבכירים באולפן: ירון אברהם, יעקב ברדוגו וזאב קם.
בראש השלישייה המובילה של חברי הכנסת נמצאת ח”כ שלי יחימוביץ’ בשקלול הסופי עם ציון של 5.2. את המקום השני, בציון 4.8, חולקים שני חברי כנסת: יאיר לפיד ויו”ר ועדת הכספים משה גפני. למקום השלישי הגיע יו”ר הכנסת ח”כ יולי אדלשטיין עם הציון 4.6.
עוד ציינו בדרוג את הרפורמות של הכיתה הקטנה ושל הסייעת השנייה ערך בנט, וגם את ה״מהלך המבריק״ לדבריהם של הבאת שמעון פרס לקידום התוכנית הלאומית למתמטיקה.
מנחה התכנית והכתב המדיני אטילה שומפלבי: ״בנט הפך בחודשים האחרונים לאיש חינוך – הביא את שמעון פרס, לא עוסק במדיני או בפוליטי, עסוק בחינוך עד מעל הראש ומרוצה מהמשרד״.